yasalma/wikipedia huggingface dataset:
# Ганненко Валентина Фёдоровна

Ганненко Валентина Фёдоровна (17 апрель 1936 йыл) — СССР-ҙың еңел сәнәғәте алдынғыһы, РСФСР Министрҙар Советы ҡарамағындағы «Транспрогресс» Фәнни-производство берекмәһенең Ярославль аяҡ кейеме фабрикаһы эшкәртеүсеһе, Хеҙмәт Даны орденының тулы кавалеры (1991).

# Ганненко Валентина Фёдоровна
## Биографияһы

Валентина Фёдоровна Ганненко 1936 йылда Ярославль өлкәһенең Ярославль районы Никольское ауылында (хәҙер юҡ) урыҫ ғаиләһендә тыуған. Атаһы фронтта һәләк була, әсәһе дүрт бала менән тороп ҡала. Бала саҡта әсәһенә ярҙам итә. Мәктәптең ете синыфын тамамлай.
Ауыл хужалығында эшләй башлай, Толбухин районының «Родина» колхозына эшкә урынлаша. 1964 йылда үҙгәртеп ҡоролған колхоз Ярославль ҡалаһына күсә.
Ҡаҡлау фабрикаһының эшкәртеү цехына эшкә урынлаша, продукцияның һуңғы эшкәртеү этабында эшләй. Бында килгән быйманы наждак ташы өҫтөнә ҡуйып тигеҙләйҙәр. Был цехта ауыр эш шарттары фиҙакәрлек талап итә, бик аҙҙары ғына пенсияға тиклем бында эшләй. Сменаһына 180—200 норма урынына 320 пар аяҡ кейеме бирә. Аяҡ кейеме етештереү циклын үҙләштереп бөтә, икенсе теләһә ҡайһы цехта хеҙмәткәрҙәрҙе алмаштырыуҙа ярҙам итә.
СССР Юғары Советы Президиумының 1975 йылдың 21 апрелендәге Указы менән III дәрәжә Хеҙмәт Даны ордены менән бүләкләнә.
СССР Юғары Советы Президиумының 1981 йылдың 17 мартындағы Указы менән II дәрәжә Хеҙмәт Даны ордены менән бүләкләнә.
СССР Юғары Советы Президиумының 1991 йылдың 13 майындағы Указы менән «юғары сифатлы продукция етештергәне һәм хеҙмәт етештереүсәнлеген арттырыуға ҙур өлөш индергәне өсөн» Ганненко Валентина Фёдоровна I дәрәжә Хеҙмәт Даны ордены менән бүләкләнә. Хеҙмәт Даны орденының тулы кавалеры булып китә.
1991 йылдан алып хаҡлы ялда.
Ярославль ҡалаһында йәшәй.

# Ганненко Валентина Фёдоровна
## Маҡтаулы исемдәре һәм башҡа бүләктәре

* Хеҙмәт Ҡыҙыл Байраҡ ордены (23.053.1986);
* I дәрәжә Хеҙмәт Даны ордены (13.05.1991);
* II дәрәжә Хеҙмәт Даны ордены (17.03.1981);
* III дәрәжә Хеҙмәт Даны ордены (21.04.1975);
* миҙалдар.
# Миссури

Миссури (ингл. Ҡалып:Lang-haw) — АҠШ штаты. Штаттың тәртип номеры — 21. 1821 йылдың 10 авгусында төҙөлгән. Элек Вашингтон территорияһы исеме менән йөрөгән. Штаттың ҡушаматы — Күрһәт әле миңә штаты.
2012 йылғы мәғлүмәт буйынса Миссури штатында 6 021 988 кеше йәшәй, халыҡ тығыҙлығы бер квадрат км-ға 33,7 кеше. АҠШ штаттары араһында халыҡ һаны буйынса урыны — 18.
Майҙаны 180 533 кв.км, шуның 1,17 % һыу майҙаны.
# Буренков Сергей Петрович

Буренков Сергей Петрович (20 июль 1923 йыл, Петроград, РСФСР, СССР — 8 апрель 2004 йыл, Мәскәү, Рәсәй Федерацияһы) — СССР-ҙың дәүләт эшмәкәре, 1980—1986 йылдарҙа һаулыҡ һаҡлау министры.

# Буренков Сергей Петрович
## Биографияһы

Сергей Петрович Буренков 1923 йылдың 20 июлендә Петроградта (хәҙер — Санкт-Петербург) тыуған. Уның атаһы Буренков Петр Андреевич (1890—1941) Ленинградты утҡа тотоуҙа һәләк була. Әсәһе — Павлова Ольга Прокофьевна (1896—1969). Ҡатыны — Протопопова Новелла Михайловна (1925—1990). Улы — Буренков Михаил Сергеевич. Юғары белемле: 1947 йылда Хәрби-диңгеҙ медицина академияһын тамамлай. Медицина фәндәре кандидаты. 1945 йылдан Коммунистар партияһы ағзаһы.
1943 йылдан Дон фронтында танк бригадаһының санитар инструкторы.
1944 йылдан. — С. М. Киров исемендәге хәрби-медицина академияһы курсанты.
1947 йылдан — Грузия ССР-ында СССР Дәүләт именлеге министрлығының туберкулез шифаханаһында табип-ординатор.
1949 йылдан — Ленинград туберкулез институтында клиник-ординатор.
1950 йылдан — Карел АССР-ында Медвежьегорск туберкулез шифаханаһының медицина буйынса бүлек мөдире һәм баш табип урынбаҫары.
1959 йылдан. — Ленинград ҡала туберкулез дауаханаһының баш табибы.
1961 йылдан — КПСС-тың Ленинград ҡалаһы Сестрорецкий район комитеты секретары.
1963 йылдан — Ленинградтың Сестрорецкий район Советы башҡарма комитеты рәйесе.
1963 йылдан — КПСС-тың Сестрорецкий район комитеты беренсе секретары.
1966 йылдан — Ленинград ҡала һаулыҡ һаҡлау бүлеге мөдире.
1971 йылдан — СССР һаулыҡ һаҡлау министрының беренсе урынбаҫары,
1980 йылдың декабренән — СССР һаулыҡ һаҡлау министры.
1980—1990 йылдарҙа КПСС Үҙәк Комитеты ағзалығына кандидат. Тажик ССР-ынан 10-11 саҡырылыш СССР Юғары Советының Милләттәр Советы депутаты (1979—1989).
1986 йыл аҙағында Борис Васильевич Петровский СССР һаулыҡ һаҡлау министры вазифаһын ҡалдыра. Тиҙҙән был вазифаға Буренков Сергей Петрович тәғәйенләнә. 1987 йылда пенсияға сыҡҡанға тиклем ете йыл дауамында ғилми эшен дауам итә һәм илдә халыҡ һаулығын яҡшыртыуға йүнәлтелгән мөһим документтарҙы эшләүҙә һәм тормошҡа ашырыуҙа ҡатнаша.
1986 йылдың декабренән Союз әһәмиәтендәге персональ пенсионер. Хаҡлы ялға сыҡҡас, Сергей Петрович СССР Медицина фәндәре академияһының «Медицина энциклопедияһы»ның ғилми мөхәррире була һәм был вазифала алты йыл самаһы эшләй. Троекуров зыяратында 10-сы участкала ерләнгән.

# Буренков Сергей Петрович
## Маҡтаулы исемдәре һәм бүләктәре

* Ленин ордены,
* Октябрь Революцияһы ордены,
* 1-се дәрәжә Ватан һуғышы ордены,
* Хеҙмәт Ҡыҙыл Байраҡ ордены,
* «Почёт Билдәһе» ордены.
# Мурафа (йылға)

Мурафа (укр. Мурафа) — Украиналағы йылға. Винница өлкәһенең Бар, Жмеринка, Шаргород, Черневцы, Могилев-Подольский, Ямполь райондары аша көньяҡҡа табан аға. Днестрҙың һул ҡушылдығы, Ҡара диңгеҙ бассейнына ҡарай. Оҙонлоғо — 163 километр.
Могилев һәм Литинск өйәҙҙәре сигендәге һаҙлыҡтарҙан башлана. Үрге ағышында үҙәне V формаһын ала. Түбәнге ағышында көньяҡ-көнсығышҡа йүнәлеш ала. Иң ҙур киңлеге 1,5 километрға, тәрәнлеге 120 метрға етә. Мурафа, нигеҙҙә, тәрән, ҡаялы һәм ташлы үҙәндән аға. 1432 йылда Мурафа ярҙарында, Копестыржи эргәһендә калитовсылар поляктар тарафынан тар-мар ителә. Бассейнының майҙаны 2410 квадрат километр. Ҡар һыуҙары менән тулылана. Яҙын таша, йәйгеһен, көҙөн, бик һирнәк ҡышын һыу артыуы күҙәтелә. Йылға башынан алып 9 километр арала секундына 8,5 кубометр һыу тотонола. Йылғала биш бәләкәй һыуһаҡлағыс бар. Урта ағышында балыҡсылыҡ хужалығы ойошторолған. Йылға тамағы эргәһендә Белянск ГЭС-ы төҙөлгән.

# Мурафа (йылға)
## Ҡушылдыҡтары

Мурафа йылғаһы ярҙары буйлап уға ер аҫты йылғалары ҡушыла. Носковцы ауылы эргәһендә эзбиз ятҡылыҡтарынан минутына 20 метр тиҙлек менән ике ер аҫты йылғаһы ағып сыға. Уларҙың үҙәне киңлеге 1,5 метрға етә. Сифаты буйынса улар билдәле "Регина"нан (Винницаның тәбиғи гидрокарбонатлы минераль һыуы, 1898 йылдан һауыттарға ҡойола) ҡалышмай. Был һыуҙы заманында сирле шағир С. Я. Надсондың үтенесе буйынса Петроградҡа ташығандар. Һыу шағир өсөн шифалы була.
Уң яҡтан Мурафаны Майское ауылы эргәһендә тағы бер иғтибарға лайыҡ сығанаҡ һуғара, Жмеринка-Шаргород трассаһынан бер километр алыҫлыҡта, тирмән янында тағы бер сығанаҡ-ҡоҙоҡ бар. Һыуы юғары сифатлы. Майское ауылының ололары һөйләүенсә, элек Станиславчик станицаһынан һәм Жмеринки ҡалаһынан йәһүдтәр сәйгә һыу алырға бында махсус рәүештә килгән.
# Фидан (исем)

Фидан (исем) — башҡорт ир-ат исеме. Башҡа төрки халыҡтарҙа ла ҡулланыла

# Фидан (исем)
## Этимологияһы

Фидан (неологизм), ғәрәпсәнән үҙләштерелгән, фиҙәҡәр, тырыш тигәнде аңлата

# Фидан (исем)
## Билдәле кешеләр

Ғафаров Фидан Сафа улы (12 октябрь 1947 йыл) — башҡорт театр актёры. РСФСР-ҙың (1984), Башҡорт АССР-ының (1980) һәм Татарстан Республикаһының (1994) халыҡ артисы, Салауат Юлаев исемендәге премия лауреаты (1981), Салауат Юлаев ордены кавалеры (2017), Өфө ҡалаһының почётлы гражданы (2020).

# Фидан (исем)
## Атаһының исеме

Сәфәров Валерий Фидан улы (21 июнь 1950 йыл) — ғалим-архитектор, педагог. 1979 йылдан Өфө нефть институты һәм Өфө дәүләт нефть техник университеты уҡытыусыһы, бер үк ваҡытта 2007—2012 йылдарҙа «БашНИИстрой» институтының баш архитекторы. Тарих фәндәре кандидаты. Башҡортостан Республикаһының атҡаҙанған архитекторы, Рәсәй Федерацияһының почётлы архитекторы.
Ғафаров Азамат Фидан улы (Азамат Фидан улы Ғафаров) — драма артисы, йырсы, Ғафури исемендәге Башҡорт дәүләт академия театры актёры, Башҡортостан Республикаһының атҡаҙанған (2004) һәм халыҡ (2014) артисы, Рәсәй Федерацияһының атҡаҙанған артисы
# Саратка

Саратка — Рәсәй йылғаһы. Кемерово өлкәһе, Красноярск крайы, Томск өлкәһе биләмәләрендә аға. Йылға Кузуча йылғаһының уң ярына тамағынан 6 км өҫтәрәк ҡушыла. Йылға оҙонлоғо 13 км.

# Саратка
## Һыу реестры мәғлүмәттәре

Рәсәй дәүләт һыу реестры мәғлүмәте буйынса йылға Үрге Обь һыу бассейны округында урынлашҡан, һыу хужалығы участкаһы — Чулым йылғаһы, Ачинск ҡалаһынан Зырянское ауылындағы һыу үлсәү постына тиклем. Бәләкәй йылға бассейны — Объ Иртыш ҡушылғанға тиклем, йылға бассейны — Обь (өҫкө өлөшө) Иртыш ҡушылғанға тиклем.
Һыу ресурстарының федераль агентлығы мәғлүмәте буйынса:
* Дәүләт һыу реестрында һыу объектының коды — 13010400212115200016459
* Гидрологик өйрәнеү (ГӨ) буйынса коды — 115201645
* Бассейн коды — 13.01.04.002
* ГӨ буйынса һаны (номеры) — 15
* ГӨ буйынса сығарылыш — 2
# Патера (планетология)

Патера (лат. patera, мн. ч paterae) — Ер планетаһынан ситтә ятҡан дөрөҫ булмаған формалағы һәм сит-ситтәре тигеҙһеҙ кратерҙар. Патераларҙың күбеһе — вулкан кратерҙары. Атама латин теленән алынған һәм антик мәҙәниәттә аллаларға бүләктәр алып барыу һәм башҡа маҡсаттар өсөн файҙаланылған бик үк тәрән булмаған табаҡты аңлата. «Патера» термины планеталар исемлегендә файҙаланыла — объекттар атамаһы составына инә. Халыҡ-ара атамаларҙа (латин алфавитында яҙылған һәм Халыҡ-ара астрономия союзы тарафынан раҫланған) Patera һүҙе, планеталар исемлегендәге башҡа терминдар кеүек үк, ҙур хәреф менән яҙыла һәм атаманан һуң ҡуйыла (мәҫәлән, Dazhbog Patera — Дажьбог Патераһы), ә урыҫ телендә был һүҙ атама алдынан ҡуйыла һәм бәләкәй хәреф менән яҙыла. Унан һуң был термин характеристика булараҡ ҡулланылыуы ла ихтимал (хатта таныш булмаған объектҡа ҡарата ла ҡулланыу мөмкин).

# Патера (планетология)
## Патераларҙың тәбиғәте

«Патера» термины, планеталар исемлегендәге башҡа терминдар кеүек үк, объекттың килеп сығышын күрһәтеү өсөн файҙаланылмай, ул тик уның тышҡы күренешен генә һүрәтләй. Марс, Сулпан һәм Ионың күпселек патералары — вулкан кратерҙары йәки кальдералары, ә ҡайһы берҙәре (мәҫәлән, Марстың Орк патераһы) — моғайын, удар кратер булыуы ихтимал. Һәр хәлдә Тритондың ҡайһы бер патералары һәм Титандың берҙән-бер Сотра патераһы (2015 йылға ҡарата), моғайын, криовулкан кратерҙарылыр. Ҡайһы берҙә, тәрәнлек билдәһенә ҡарап, патера тип аталалар. Патералар һәм ғәҙәти кратерҙар араһында аныҡ ҡына сиктәр юҡ.

# Патера (планетология)
## Патераларҙың атамалары

Ҡағиҙә булараҡ, был термин тәпәш — ҡалҡанға оҡшаш вулкандарҙың кратерҙарына бирелә (йәғни вулкан үҙе саҡ-саҡ ҡына беленеп тора, һәм ул ниндәйҙер атама алыуға «лайыҡ түгел»). Бейек вулкандарҙың кратерҙары, ғәҙәттә, бер нисек тә аталмай, уның ҡарауы вулканға исем бирелә.
«Тау патераһы» (ингл. highland patera) тигән геология термины, исемлектәге «патера» айырмалы рәүештә, бөтә вулканға ҡарата ҡулланыла.
«Патера» термины (планеталар исемлегендәге башҡа 12 термин менән бергә) Халыҡ-ара Астрономия Союзының XV Генераль ассамблеяһы тарафынан 1973 йылда ҡулланыуға индерелә. Ул мәлдә Марстың «Маринер-9» йыһан аппараты тарафынан 1972—1973 йылдарҙа төшөрөлгән 9 патераһына атамалар бирелә.
2015 йылдың мартына 249 объекттың атамаһында Patera йәки Paterae термины ҡулланыла: Ио юлдашының 144 , Сулпандың — 73, Марстың — 20, Ганимедтың 6, Тритондың — 5 һәм Титандың 1 объектында.
Төрлө күк есемдәрендәге патералар төрлөсә атала:
* Сулпанда — мәшһүр ҡатын-ҡыҙҙар хөрмәтенә;
* Марста — Джованни Скиапарелли йәки Эжен Антониада карталарында альбедолағы күрше өлөшсәләр исеме менән;
* Иола — ут, Ҡояш, йәшен йәки вулкандар, мифик тимерселәр, шулай уҡ күршеләрендәге вулкандар үҙәге исемдәре менән бәйле аллалар, алиһәләре һәм батырҙар хөрмәтенә;
* Ганимедта — Уңдырышлы ярым айҙың ваҡытлыса аҡҡан йылғалары (вади) исеме менән;
* Титанда — төрлө халыҡтарҙың бәхет, тыныслыҡ һәм татыулыҡ аллалары хөрмәтенә. Тик Титандың ғына патераһы Норвегияның Сотра утрауы исемен йөрөтә;
* Тритонда — грек һәм рим сығышлы атамаларҙан башҡалары һыу менән бәйле төрлө исемдәр менән (мәҫәлән, мифик заттар йәки биләмә исеме менән).
# Пузя

Пузя — Рәсәйҙәге йылға. Киров өлкәһе, Марий Эл Республикаһы биләмәләрендә аға. Йылға Лаж йылғаһының һул ярына тамағынан 19 км өҫтәрәк ҡушыла. Йылға оҙонлоғо 12 км.

# Пузя
## Һыу реестры мәғлүмәттәре

Рәсәй дәүләт һыу реестры мәғлүмәте буйынса йылға Кама һыу бассейны округында урынлашҡан, һыу хужалығы участкаһы — Вятка йылғаһы Котельнич ҡалаһынан Аркуль ҡала тибындағы ҡасаба һыу үлсәү посына тиклем. Бәләкәй йылға бассейны (йылға эске бассейны) — Вятка, йылға бассейны — Кама.
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса:
* Дәүләт һыу реестрында һыу объектының коды — 10010300412111100037488
* Гидрологик өйрәнеү (ГӨ) буйынса коды — 111103748
* Бассейн коды — 10.01.03.004
* ГӨ буйынса томы — 11
* ГӨ буйынса сығарылыш — 1
# Сома-Я

Сома-Я — Рәсәй йылғаһы. Ханты-Манси АО биләмәләрендә аға. Йылға Ляпин йылғаһының уң ярына тамағынан 93 км өҫтәрәк ҡушыла. Йылға оҙонлоғо 13 км.

# Сома-Я
## Һыу реестры мәғлүмәттәре

Рәсәй дәүләт һыу реестры мәғлүмәте буйынса йылға Түбәнге Обь һыу бассейны округында урынлашҡан, һыу хужалығы участкаһы — Төньяҡ Сосьва. Бәләкәй йылға бассейны — Төньяҡ Сосьва, йылға бассейны — Обь, Төньяҡ Сосьва йылғаһы ҡушылған урындан түбәнерәк.
Һыу ресурстарының федераль агентлығы мәғлүмәте буйынса:
* Дәүләт һыу реестрында һыу объектының коды — 15020200112115300027056
* Гидрологик өйрәнеү (ГӨ) буйынса коды — 115302705
* Бассейн коды — 15.02.02.001
* ГӨ буйынса һаны (номеры) — 15
* ГӨ буйынса сығарылыш — 3
# Тела

Тела — Рәсәй йылғаһы. Архангельск өлкәһе биләмәләрендә аға. Йылға Покшеньга йылғаһының уң ярына тамағынан 71 км өҫтәрәк ҡушыла. Йылға оҙонлоғо 10 км.

# Тела
## Һыу реестры мәғлүмәттәре

Рәсәй дәүләт һыу реестры мәғлүмәте буйынса йылға Двина-Печора һыу бассейны округында урынлашҡан, һыу хужалығы участкаһы — Вага йылғаһы. Бәләкәй йылға бассейны — Төньяҡ Двина, Вычегды һәм Малая Төньяҡ Двины ҡушылған урындан түбәнерәк, йылға бассейны — Төньяҡ Двина.
Һыу ресурстарының федераль агентлығы мәғлүмәте буйынса:
* Дәүләт һыу реестрында һыу объектының коды — 03020300312103000037897
* Гидрологик өйрәнеү (ГӨ) буйынса коды — 103003789
* Бассейн коды — 03.02.03.003
* ГӨ буйынса һаны (номеры) — 03
* ГӨ буйынса сығарылыш — 0
# Вәлинурова Лилиә Сабих ҡыҙы

Вәлинурова Лилиә Сабих ҡыҙы (29 май 1958 йыл) — ғалим-иҡтисадсы, юғары мәктәп уҡытыусыһы. Иҡтисад фәндәре докторы (2004), профессор (2005). Рәсәй Федерацияһының (2010) һәм Башҡортостан Республикаһының (2006) атҡаҙанған фән эшмәкәре.

# Вәлинурова Лилиә Сабих ҡыҙы
## Биографияһы

Лилиә Сабих ҡыҙы Вәлинурова 1958 йылдың 29 майында Башҡорт АССР-ының Балтас районы Иҫке Яҡшый ауылында тыуған. 1980 йылда Өфө авиация институтын тамамлағандан һуң 1981 йылға тиклем һәм 1984 йылдан алып шунда уҡ эшләй. 2001 йылдан башлап уҡытыу‑методика үҙәге директоры, бер үк ваҡытта 2004 йылдан — Дәүләт хеҙмәте һәм идара итеү академияһының инновацион иҡтисад кафедраһы мөдире, бер үк ваҡытта 2014 йылдан алып Башҡорт дәүләт университетының Иҡтисад, финанстар һәм бизнес институты директорының инновациялар буйынса урынбаҫары.

# Вәлинурова Лилиә Сабих ҡыҙы
## Фәнни эшмәкәрлеге

Вәлинурова Лилиә Сабих ҡыҙының фәнни тикшеренеүҙәре төбәк иҡтисадына, хәҙерге иҡтисадтың инвестицион һәм инновацион процестарына арналған. Ғалим тарафынан социаль‑иҡтисади системаларға инвестициялар йәлеп итеүҙе баһалау методикалары, инновацион-инвестицион процестар менән һөҙөмтәле идара итеү моделе эшләнә. 220‑нән ашыу фәнни һәм уҡытыу‑методик хеҙмәт, шул иҫәптән юғары уҡыу йорттары өсөн дәреслектәр, авторы.

# Вәлинурова Лилиә Сабих ҡыҙы
## Фәнни хеҙмәттәре

* Управление развитием регионов и муниципальных образований в инновационной экономике. М., 2012;
* Инновационное развитие российской экономики: проблемы и перспективы. М., 2013 (авторҙаш);
* Формирование и развитие инновационных систем в регионе. М., 2014.

# Вәлинурова Лилиә Сабих ҡыҙы
## Маҡтаулы исемдәре һәм башҡа бүләктәре

* Рәсәй Федерацияһының атҡаҙанған фән эшмәкәре (2010)
* Башҡортостан Республикаһының атҡаҙанған фән эшмәкәре (2006)
# Ножовка (йылға)

Ножовка — Рәсәйҙәге йылға. Пермь крайы биләмәләрендә аға. Йылға Воткинск һыу һаҡлығысы уң ярына 406 км өҫтәрәк ҡушыла. Йылға оҙонлоғо 27 км.

# Ножовка (йылға)
## Һыу реестры мәғлүмәттәре

Рәсәй дәүләт һыу реестры мәғлүмәте буйынса йылға Кама һыу бассейны округында урынлашҡан, һыу хужалығы участкаһы — Кама йылғаһы Кама ГЭС-ынан Воткин һыуһаҡлағысына тиклем . Бәләкәй йылға бассейны (йылға эске бассейны) — Кама ҡушылдыҡтары бассейны, Ағиҙел ҡушылғанға тиклем, йылға бассейны — Кама.
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса:
* Дәүләт һыу реестрында һыу объектының коды — 10010101012111100015223
* Гидрологик өйрәнеү (ГӨ) буйынса коды — 111101522
* Бассейн коды — 10.01.01.010
* ГӨ буйынса томы — 11
* ГӨ буйынса сығарылыш — 1
# Этцельсроде

Этцельсроде (нем. Etzelsrode) — Германиялағы, Саксония ерендәге коммуна. 2010 йылындағы халыҡ иҫәбен алыу буйынса коммунала 96 кеше йәшәй. Майҙаны — 3,5 км². Диңгеҙ кимәленән 224 метр бейеклектә һәм UTC +1 ваҡыт бүлкәтендә урынлашҡан. Был коммунаның почта индексы 99735 һәм автомобиль коды NDH.
# Морковичи

Морковичи — Рәсәй йылғаһы. Төмән өлкәһе, Ҡурған өлкәһе, Омск өлкәһе биләмәләрендә аға. Йылға Ченчерь йылғаһының уң ярына тамағынан 13 км өҫтәрәк ҡушыла. Йылға оҙонлоғо 12 км.

# Морковичи
## Һыу реестры мәғлүмәттәре

Рәсәй дәүләт һыу реестры мәғлүмәте буйынса йылға Иртыш һыу бассейны округында урынлашҡан, һыу хужалығы участкаһы — Ишим (йылға). Бәләкәй йылға бассейны — Ишим (бассейндың Рәсәй өлөшө), йылға бассейны — Иртыш.
Һыу ресурстарының федераль агентлығы мәғлүмәте буйынса:
* Дәүләт һыу реестрында һыу объектының коды — 14010300212115300011347
* Гидрологик өйрәнеү (ГӨ) буйынса коды — 115301134
* Бассейн коды — 14.01.03.002
* ГӨ буйынса һаны (номеры) — 15
* ГӨ буйынса сығарылыш — 3
# Ҡалмыябаш ауыл Советы (Ҡалтасы районы)

Ҡалмыябаш ауыл Советы — Рәсәй Федерацияһы Башҡортостан Республикаһы Ҡалтасы районы муниципаль районының муниципаль берәмеге.
Административ үҙәге — Ҡалмыябаш ауылы.

# Ҡалмыябаш ауыл Советы (Ҡалтасы районы)
## Тарихы

«Башҡортостан Республикаһында муниципаль берәмектәрҙең сиктәре, статусы һәм административ үҙәктәре тураһындағы Закон»ға ярашлы ауыл биләмәһе статусына эйә.
# Тимербулатов Зөфәр Мөхтәр улы

Тимербулатов Зөфәр Мөхтәр улы (3 сентябрь 1951 йыл) — журналист, ғалим, партия һәм дәүләт эшмәкәре. Башҡортостан Республикаһы хөкүмәтендә Матбуғат министры (1991—1994, 2000—2004). «Китап» нәшриәте (2005—2012) һәм Дәүләт китап палатаһы директоры. Философия фәндәре кандидаты (2006). Рәсәй Федерацияһы Журналистар союзы ағзаһы. Башҡортостан Республикаһының атҡаҙанған мәҙәниәт хеҙмәткәре, мәғариф отличнигы. Башҡортостан Республикаһы Хөкүмәтенең Шәһит Хоҙайбирҙин исемендәге премияһы лауреаты (2004). Зәйнәб Биишева исемендәге премия (2009).

# Тимербулатов Зөфәр Мөхтәр улы
## Биографияһы

Зөфәр Мөхтәр улы Тимербулатов 1951 йылдың 3 сентябрендә Башҡорт АССР-ының Ишембай ҡалаһында тыуған.

# Тимербулатов Зөфәр Мөхтәр улы
## Биографияһы
### Белеме

* Стәрлетамаҡ дәүләт педагогия институты
* Свердловск юғары партия мәктәбе
* Рәсәй Федерацияһы Сит ил эштәр министрлығының Дипломатик академияһы.

# Тимербулатов Зөфәр Мөхтәр улы
## Биографияһы
### Карьераһы

ВЛКСМ-дың Стәрлетамаҡ ҡала комитетында Стәрлетамаҡ педагогия институты комсомол комитеты башҡа эштән азат ителгән секретары вазифаһында эшләй башлай, шунан Совет Армияһы сафында хеҙмәт итә. Демобилизацияланғандан һуң — журналистикала: «Стерлитамакский рабочий» гәзите редакцияһының хәбәрсеһе, бүлек мөдире, «Восход» (Ишембай) гәзите мөхәррире, шунан ике эште бергә алып бара: КПСС-тың Башҡортостан Өлкә Комитетының матбуғат, радио һәм телетапшырыуҙар секторы мөдире һәм Рәсәй Федерацияһы Коммунистар партияһы Башҡортостан республика комитетының идеология бүлеге мөдире. В 1991—94 йылдарҙа — Башҡортостан Республикаһының матбуғат һәм киң мәғлүмәт министры. Рәсәй Федерацияһы Сит илдәр министрлығының Дипломатик академияһын тамамлағандан һуң Башҡортостан Республикаһы Президенты Хакимиәтенә мәғлүмәт-аналитика идаралығы начальнигы урынбаҫары вазифаһына саҡырыла, унда ул яҡын һәм алыҫ сит илдәрҙә Республика имиджын күтәреү мәсьәләләре менән шөғөлләнә. Шунан һуң 1997—2000 йылдарҙа, Башҡортостан Республикаһы тышҡы бәйләнештәр һәм сауҙа министры урынбаҫары булараҡ, ошо һәм башҡа проблемаларҙы туранан-тура хәл итеү менән шөғөлләнә. 2000 йылда ҡайтанан Башҡортостан Республикаһы матуғат һәм киң мәғлүмәт министры итеп тәғәйенләнә, унда ул 2004 йылға тиклем эшләй, министрлыҡ бөтөрөлөү сәбәпле, вазифаһынан бушатыла.
# Пруссия (короллек)

Пру́ссия Короллеғы́ (нем. Königreich Preußen) — 1701 йылдан 1918 йылға тиклем булған немец короллеғы. 1871 йылдан башлап Герман Империяһында төп дәүләт. Үҙенең исемен Пруссия тарихи регионынан алған. Баш ҡалаһы — Берлин.
Был тамамланмаған мәҡәлә. Һеҙ мәҡәләне төҙәтеп һәм тулыландырып Википедия проектына ярҙам итә алаһығыҙ.
# Васильев Василий Семёнович

Васильев Василий Семёнович (1912 —1944) — Эшсе-крәҫтиән Ҡыҙыл Армияһы лейтенанты, Бөйөк Ватан һуғышы яугиры, Советтар Союзы Геройы (1945).

# Васильев Василий Семёнович
## Биографияһы

Василий Васильев 1912 йылда Ҡуян ауылында (хәҙер — Башҡортостандың Ҡалтасы районы) крәҫтиән ғаиләһендә тыуған. Мәктәптә биш синыф тамамлаған. 1941 йылдың сентябрь айында Пермь өлкәһенең Каганович район хәрби комиссариаты тарафынан эшсе-крәҫтиән Ҡыҙыл армияһына хеҙмәткә саҡырыла. 1942 йылда Васильев кесе лейтенанттар курсын тамамлай. 1942 йылдың авгусынан Бөйөк Ватан һуғышы фронттарында. 1944 йылдың авгусына лейтенант Васильев Василий 3-сө Белорус фронтында 33-сө армияның 43-сө айырым истребитель- танкыға ҡаршы артиллерия бригадаһы 1964-се истребитель- танкыға ҡаршы полктың 3-сө батареяһы менән командалыҡ итә. Литва ССР-ын азат иткәндә батырлыҡ күрһәтә
1944 йылдың 9 авгусында Васильев батареяһы 50 танк ярҙамында Вилкавишкис ҡалаһына үтеп ингән немец пехотаһы атакаһын кире ҡағырға хәрби бурыс ала. Һуғыш ваҡытында батарея дошмандың 8 танк, 2 САУ «Фердинанд», 2 БТР-ын юҡ итә. Орудиелар сафтан сыҡҡас, Васильев ут позициялары оборонаһын гранаталар һәм атыу ҡоралы ярҙамында ойоштора. Алышта Васильев шәхсән үҙе БТР-ҙы, шулай уҡ бер нисә дошман һалдатын юҡ итә. Был һуғышта Васильев һәләк була. Вилкавишкис ҡалаһында ерләнә.
СССР Юғары Советы Президиумының 1945 йылдың 24 мартындағы указы менән «командованиеның хәрби заданиеларын теүәл үтәгәне һәм немец илбаҫарҙары менән һуғышта ҡаһарманлыҡ һәм батырлыҡ күрһәткәне өсөн» лейтенант Васильев Василий үлгәндән һуң Советтар Союзы Геройы тигән юғары исемгә лайыҡ була.

# Васильев Василий Семёнович
## Бүләктәре

* Ленин ордены
* 1-се дәрәжә Ватан һуғышы ордены (14.07.1944)
* Ҡыҙыл Йондоҙ ордены (03.02.1944)
* «Батырлыҡ өсөн» миҙалы (02.03.1943)
* Миҙалдар

# Васильев Василий Семёнович
## Хәтер

Васильев В. С . хөрмәтенә Вилкавишкис ҡалаһында урам һәм бер урта мәктәптең комсомол ойошмаһы, Пермь ҡалаһында урам аталған
# Лобха

Лобха — Рәсәйҙәге йылға. Коми Республикаһы биләмәләрендә аға. Йылға Түбенге Лобаз йылғаһының һул ярына тамағынан 8 км өҫтәрәк ҡушыла. Йылға оҙонлоғо 12 км.

# Лобха
## Һыу реестры мәғлүмәттәре

Рәсәй дәүләт һыу реестры мәғлүмәте буйынса йылға Двина-Печора һыу бассейны округында урынлашҡан, һыу хужалығы участкаһы — Вычегда йылғаһы башынан Сыктывкар ҡалаһына тиклем. Бәләкәй йылға бассейны (йылға эске бассейны) — Вычегда, йылға бассейны — Төньяҡ Двина.
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса:
* Дәүләт һыу реестрында һыу объектының коды — 03020200112103000019737
* Гидрологик өйрәнеү (ГӨ) буйынса коды — 103001973
* Бассейн коды — 03.02.02.001
* ГӨ буйынса томы — 03
* ГӨ буйынса сығарылыш — 0